Document ID: 32005R0432

KOMISIJAS REGULA (EK) Nr. 432/2005
(2005. gada 16. marts),
ar ko 2005. gadam paredz atkāpi no Regulas (EK) Nr. 596/2004 un (EK) Nr. 633/2004 attiecībā uz izvešanas atļauju izdošanas datumiem olu un mājputnu gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju (1), un jo īpaši tās 3. panta 2. punktu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (2), un jo īpaši tās 3. panta 2. punktu,
tā kā:
(1)
Atbilstīgi 3. panta 3. punktam Komisijas Regulā (EK) Nr. 596/2004 (3) un 3. panta 3. punktam Komisijas Regulā (EK) Nr. 633/2004 (4) ar ko paredz sīki izstrādātus noteikumus izvešanas atļauju sistēmas īstenošanai olu un mājputnu gaļas nozarē, izvešanas atļaujas izdod nākamajā trešdienā pēc tās nedēļas, kuras laikā atļaujas pieteikumi tika iesniegti, ja Komisija pēc šā laika posma beigām nav veikusi nevienu no īpašajiem pasākumiem.
(2)
Ņemot vērā valsts svētkus 2005. gadā un to, ka Eiropas Savienības Oficiālais Vēstnesis šo svētku laikā iznāks neregulāri, laikposms starp pieteikumu iesniegšanas dienu un atļauju izdošanas dienu būs pārāk īss, lai nodrošinātu pienācīgu tirgus pārvaldi. Attiecīgi šis laikposms ir jāpagarina.
(3)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 596/2004 3. panta 3. punkta un Regulas (EK) Nr. 633/2004 3. panta 3. punkta, 2005. gadā atļaujas izdod saskaņā ar šīs regulas pielikumā norādītajiem datumiem.
Šo atkāpi piemēro, ja pirms minētajiem izdošanas datumiem nav veikts neviens no Regulas (EK) Nr. 596/2004 3. panta 4. punktā un Regulas (EK) Nr. 633/2004 3. panta 4. punktā minētajiem īpašajiem pasākumiem.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 16. martā

Labels: 3
17
15
6